Jouluoratorio
Kantaatit > Ensimmäinen kantaatti, ensimmäisenä joulupäivänä

Ensimmäinen kantaatti (Jauchzet frohlocket, auf, preiset die Tage) esitettiin alun perin ensimmäisenä joulupäivänä. Sen pääsävellajina on D-duuri, ja siinä esiintyvät:
Trumpetti 1,2,3 in D
Patarummut
Huilu (Flauto traverso) 1,2
Oboe 1,2, myös oboe d’amore 1,2
Jouset (viulut 1,2 ja alttoviulut)
Kuoro (sopraano, altto, tenori, basso)
Basso continuo (esimerkiksi sello, kontrabasso, fagotti, urut, cembalo)
| Nro>  | Tyyppi | Sävellaji | Tahtilaji | Alkusanat | Säestys | Alkuperä |
| --- | --- | --- | --- | --- | --- | --- |
| 1 | Kuoro | D-duuri | 3/8 | Jauchzet, frohlocket, auf, preiset die Tage  ("Iloitkaa, riemuitkaa, nouskaa, ylistäkää näitä päiviä") | 3 trumpettia, patarummut, 2 huilua, 2 oboeta, II ja II viulu, alttoviulu ja continuo (sello, urut tai fagotti) | Sävelmä: kuorokantaatti BWV 214: Tönet, ihr Pauken! Erschallet, Trompeten! |
| 2 | Resitatiivi (evankelista, tenori) | Resitatiivi (evankelista, tenori) | Resitatiivi (evankelista, tenori) | Es begab sich aber zu der Zeit ("Ja tapahtui niinä päivinä") | Continuo | Sanat: Luuk. 2:1–6 |
| 3 | Resitatiivi (altto) | Resitatiivi (altto) | Resitatiivi (altto) | Nun wird mein liebster Bräutigam ("Pian tulee rakkain sulhoni") | 2 oboe d'amorea, continuo |   |
| 4 | Aaria (altto) | a-molli | 3/8 | Bereite dich, Zion, mit zärtlichen Trieben (Valmistaudu, Siion, pian kohtaamaan rakkaimpasi") | Oboe d'amore I, viulu I, continuo | Sävelmä: Bachin aaria BWV 213: Ich will dich nicht hören ("En tule sinua kuulemaan") |
| 5 | Koraali | a-molli | 4/4 | Wie soll ich dich empfangen ("Miten minun pitäisi ottaa sinut vastaan") | 2 huilua, 2 oboeta, jouset ja continuo | Sanat: Paul Gerhardt (1607–1676) Sävelmä: Hans Leo Hassler: "Mein G'müt ist mir verwirret" (sama kuin virsi­sävelmä "Oi rakkain Jeesukseni") |
| 6 | Resitatiivi (evankelista, tenori) | Resitatiivi (evankelista, tenori) | Resitatiivi (evankelista, tenori) | Und sie gebar ihren ersten Sohn  ("Ja hän synnytti ensimmäisen poikansa") | Continuo | Sanat: Luuk. 2:7 |
| 7 | Koraali (sopraanot) Resitatiivi (basso) | D-duuri | 3/4, 4/4 | Er ist auf Erden kommen arm ("Maan päälle saapui köyhänä") Wer will die Liebe recht erhöhn ("Kuinka kyllin voimme ylistää") | 2 oboe d'amorea, continuo | Sanat: Martti Lutherin virsi Gelobet seist du, Jesu Christ (1524) |
| 8 | Aaria (basso) | D-duuri | 2/4 | Großer Herr und starker König ("Suuri Herra ja voimakas kuningas") | Trumpetti I, viulu I, jouset, continuo | Sävelmä: Bachin aaria BWV 214: Kron und Preis gekrönter Damen |
| 9 | Koraali | D-duuri | 4/4 | Ach mein herzliebes Jesulein! ("Ah Herrani, mun Jeesuksein") | 3 trumpettia, patarummut, 2 huilua, 2 oboeta, jouset ja continuo (sello, urut ja fagotti) | Sanat: Martti Luther: Enkeli taivaan (Von Himmel hoch), alku­tekstin 13. säkeistö, (nykyi­sessä suoma­lai­sessa virsikirjassa 8. säkeistö) Sävelmä: Martti Luther (?): Enkeli taivaan |
Ensimmäinen kantaatti käsittelee ajanjaksoa ennen ja jälkeen Jeesuksen syntymän. Kantaatti alkaa juhlallisella trumpettien ja patarumpujen rytmittämällä alkukuorolla Jauchzet frohlocket, auf, preiset die Tage (Riemuitkaa, iloitkaa, kiittäkää näistä päivistä), joka perustuu Bachin kantaattiin Tönet ihr Pauken (BWV 214). Kantaatti käsittelee Marian ja Joosefin verollepanon. Alttoaaria Bereite dich, Zion (Valmistaudu Siion) antaa ensimmäisen silmäyksen tulevaan. Seurakunta vastaa koraalilla Wie soll ich dich empfangen (Kuinka minun tulee vastaanottaa sinut), joka lauletaan samalla Hans Leo Hasslerin melodialla, joka toistuu useita kertoja myös Matteus-passiossa. Sama melodia toistuu kuudennen kantaatin viimeisessä osassa. Bassoaaria Grosser Herr und starker König (Suuri Herra ja voimakas Kuningas) ylistää trumpettien tavoin Jumalan majesteettisuutta. Ensimmäinen kantaatti päättyy Vom Himmel hoch (Enkeli taivaan) -melodiaan perustuvaan koraalin, jossa kuoro vuorottelee patarumpujen ja trumpettien kanssa. Samainen melodia toistuu oratoriossa kahden ensimmäisen kantaatin aikana yhteensä kolme kertaa.